Kutsika enda juurde kutsumine - ka selle őpib kutsikas imeruttu selgeks, tuleb meeles pidada, et juurdetulek peab alati olema koera jaoks tore! Kui näeme, et kutsikas tuleb meie poole, ütleme "Siia" julgustava ja sőbraliku hääletooniga. Peagi hakkab ta seda sőna seostama meie juurde tulemisega. Kui ta meie käsu peale kohale tuleb, peab teda rohkelt kiitma, maiust andma, teda silitama vői temaga mängima. Mitte kunagi ei tohiks koera enda juurde kutsuda, et teda karistada, noomida vői kui tema jaoks järgneb mingi ebameeldiv tegevus. Kutsikat kutsutakse ainult siis enda juurde, kui ollakse kindel, et ta seda käsku täidab. Pole mőtet mänguhoos kutsikat sundida enda juurde tulema kui me ei paku talle midagi veel vahvamat ja toredamat. Ära kunagi hakka kutsikat taga ajama, ta vőtab seda vaid pőneva mänguna. Kui kutsikas ei kuuletu, hüüa teda ja hakka vastupidises suunas jooksma, kui kutsikas nüüd märkab, et ta "jäetakse maha", lippab ta ruttu meie juurde. Seda harjutust tasuks teha tihti, kutsikas őpib niimoodi oma karja juures püsima. Tähtis on alati olla oma koera jaoks huvitav!